b'\n_START_ARTICLE_\nCarpe Diem\n_START_SECTION_\nIme in opis\n_START_PARAGRAPH_\nCarpe diem je latinski izrek rimskega pesnika Horacija iz Ode I,11.8._NEWLINE_Diem pomeni dan, Carpe pa v latin\xc5\xa1\xc4\x8dini pomeni "naberi, poberi, potegni, oskubi, izpuli, izberi", toda Horacij uporabi besedo v smislu "u\xc5\xbeivaj, izkoristi, uporabi"._NEWLINE_Carpe Diem je tako populisti\xc4\x8dno uporabljen in preveden kot "u\xc5\xbeij dan"._NEWLINE__NEWLINE_Fraza je del dalj\xc5\xa1ega originalnega Horacijevega izreka Carpe diem quam minime credula postero, kar lahko grobo prevedemo v "u\xc5\xbeij dan, z minimalnim zaupanjem temu kar prihaja" in prigovarjanjem, naj \xc5\xbeivimo za danes._NEWLINE_Skozi ime skupine Carpe Diem - u\xc5\xbeij, izkoristi dan, \xc5\xbeivi ga \xc4\x8dutno, danes , zdaj, optimalno, \xc5\xa1ir\xc5\xa1e, novo, bolj\xc5\xa1e, se zrcali tudi njihova glasba, besedila in pozitivni ritmi.\n_START_SECTION_\nZgodovina\n_START_PARAGRAPH_\nCarpe Diem je nastal kot srednje\xc5\xa1olski "gara\xc5\xbeni projekt" \xc4\x8dlanov, ki so se s sodelovanjem v raznih glasbenih projektih in orkestrih, spoznali in odlo\xc4\x8dili ustanoviti glasbeno skupino v letu 1996. Skupina, takrat \xc5\xbee z imenom "Carpe Diem" je prvotno vsebovala le in\xc5\xa1trumentalno zasedbo. \xc5\xa0tevilo \xc4\x8dlanov je variiralo med 5 in 8 in je bila sestavljena iz bobnov, bas kitare, elektri\xc4\x8dne kitare, alt saksofona, violine, klaviatur, trobente, pozavne, kasneje pa \xc5\xa1e tenor saksofona in vokala. Uspe\xc5\xa1no je zdru\xc5\xbeevala zvrsti kot so jazz, funk, rock, reggee in balkanski melos, kar so pri\xc4\x8da tudi zgodnji studijski posnetki ter udele\xc5\xbebe na ve\xc4\x8djih regijskih glasbenih prireditvah. Razvoj in aktivno ustvarjanje je doprinesel stalno zasedbo vokala, ki je glasbo skupine raz\xc5\xa1iril \xc5\xa1e z besedili._NEWLINE_2005 je bil v studiu Metro, z glasbenim re\xc5\xbeiserjem Janezom Kri\xc5\xbeajem, posnet prvi singl Doktor-Doktor, ki je naznanjal prihajajo\xc4\x8di prvi album. Skladba je z dobrim radijskim predvajanjem skupini na \xc5\xa1iroko odprla vrata ter jo z novim albumom postavila na slovenski glasbeni zemljevid. \xc5\xa0ele s tem lahko re\xc4\x8demo, da se je za\xc4\x8dela skupina Carpe Diem, kot jo poznamo danes. Februarja 2006 je skupina predstavila svoj prvi album z naslovom Mrcina, ki vsebuje 10 skladb. Album je nastal v studiu Zibelnik v sodelovanju z Ale\xc5\xa1em Zibelnikom._NEWLINE_Leta 2007, na predstavitveni karavani novega albuma Cesta Vlada Kreslina, se je skupina predstavila s ska priredbo skladbe "Iz Gori\xc4\x8dkega v Piran", kar je kmalu vodilo v skupen glasbeni projekt posnet z Vladom Kreslinom ter Galom Gjurinom._NEWLINE_V na novo za\xc4\x8drtani smeri ska-pop-rock zvrsti, kon\xc4\x8dni \xc5\xa1est\xc4\x8dlanski zasedbi, "koro\xc5\xa1ko za\xc4\x8dimbo" na bobnih in novim glavnim vokalom, je skupina marca 2009 v sodelovanju z Matejem Gobcem posnela skladbo\xc2\xa0\xc2\xbbJutr\xc2\xab. Marca 2010 se je predstavil drugi singl z naslovom Egoist, oktober pa je bil v znamenju Ma\xc5\xa1 Punco? skladbe in videospota, posnetega zanjo. Marca 2011 so izdali balado\xc2\xa0\xc2\xbbDelala stvari\xc2\xab._NEWLINE_Leto 2012 se je Carpe Diem osredoto\xc4\x8dil predvsem na pripravljanje novih skladb, saj je pevca Matev\xc5\xbea prizadela te\xc5\xbeka bolezen. Ko si je povrnil mo\xc4\x8di, je skupina, tokrat celoti v celjski zasedbi, za\xc4\x8dela izdajati in snemati nove komade. Iz studija sta tako konec 2013 pri\xc5\xa1la Pesem o teb in Lezbijka. Za\xc4\x8detek 2014 pa je zaznamovalo predvsem sodelovanje s 6 Pack \xc4\x8cukurjem v remiksu skladbe Pesem o teb in zanjo posnetim videospotom._NEWLINE_Julija 2014 je iz\xc5\xa1el singl Dej ostan (George Clooney), v za\xc4\x8detku leta 2015 pa \xc5\xa1e Original, ki je del soundtracka filma Vloga za Emo. Za slednjo skladbo so posneli tudi videospot._NEWLINE_Maja 2016 je skupina predstavila skladbo Tapete. Skladba predstavlja zaklju\xc4\x8deno celoto napovedanega albuma singlov z naslovom "Od Jutr naprej". Prav tako je to bila zadnja skladba s pevcem Matev\xc5\xbeem, katerega je v jeseni 2016 za glavnim vokalnim mikrofonom zamenjal novi pevec Sergije Lugovski._NEWLINE_V za\xc4\x8detku leta 2017 je iz\xc5\xa1el album "Od Jutr naprej", ki povzema skladbe od Jutr in naprej vse do Tapet.'